1. **OSNIVANJE DRUGIH POSTROJBI HV-a U ISTRI**

****

* 1. **SPECIJALNA JEDINICA POLICIJE PU ISTARSKE „BAK“**

Ustrojena je 27. 7 1991. godine u Valbandonu.

**1.2. 119. BRIGADA ZNG**

Brigada je formirana 7. 9. 1991. godine u Puli.

**1.3. POMORSKO ZAPOVJEDNIŠTVO ZA SJEVERNI JADRAN**

Ustrojeno je 21.10. 1991. godine u Puli.

Samostalni odred za podvodna djelovanja formiran 4. 11. 1991. godine

Satnija mornaričko desantnog pješaštva „Vange“ formira se u okviru zapovjedništva za SJ tijekom studenog mjeseca 1991. godine.

Postrojba VP ( vod VP pri VPZ SJ) osnovan krajem listopada 1991.godine.

**1.4. 309. POMORSKA LOGISTIČKA BAZA**

Ustrojena je 1. 8. 1993. godine

**1.5. 92. ZRAKOPLOVNA BAZA PULA**

Ustrojena 12. 11. 1991. godine u Puli.

**1.6. 154. BRIGADA HV-a**

Ustrojena je 1. 12. 1991. godine u Pazinu.

**1.7. SREDIŠTE ZA ODGOJ I OBUKU VOJNIKA (SOOV) „MUZIL“ PULA**

Ustrojen je 20. 1. 1992. godine u Puli.

**1.8. 2. RADARSKA POSTAJA ZRAČNOG MOTRENJA I NAVOĐENJA (2. RP ZMIN)**

Ustrojena je 25. 1.1992. godine Monte Kope.

**1.9. DOMOBRANSKE BOJNE**

1.Domobranska bojna Pula ustrojena je 30. 4. 1992. godine.

2.Domobranska bojna ustrojena je 2. 5. 1992. godine. Nikada nije mobilizirana.

Domobranska bojna Umag ustrojena je 21. 6. 1992. godine.

**1.10. 35. INŽINJERIJSKO-PONTONIRSKA BOJNA**

Ustrojena je 15. lipnja 1993. godine u Puli

**1.11. PROFESIONALNE POSTROJBE HV-a U ISTRI**

8. Lako jurišna brigada vojne policije (8.ljbrVP) ustrojena je 27. 2. 1993.godine u Puli

1.Hrvatski gardijski zdrug formiran je u drugoj polovini 1994. godine, a razmješten je u Puli 1. rujna 1994. godine sve do 2000. godine.

1.Hrvatski gardijski zbor razmješten na Brijunima za potrebe osiguranja rezidencijalnih objekata i opsluživanje Vrhovnog zapovjednika.

**1.12. IZVIDNIČKO DIVERZANTSKA SATNIJA GS HV-a**

Razmještena u Pulu 1. kolovoza 1993. godine i nalazi se u Puli do 2000. godine.

**1.13. 300. LOGISTIČKA BAZA HV-a**

**Dijelovi baze formirani su u lipnju 1994. godine u Puli radi osiguranja Postrojbi HV-a.**

**1.14. DRAGOVOLJAČKE SKUPINE U ISTRI**

Dragovoljačke skupine samoorganizirane za odlazak na bojišnicu.

Dragovoljci u sanitetu: Papuk, Pakrac i Lipik 1991. godine

Liječničke ekipe iz Istre sudjeluju u radu ratnih bolnica: “ŠIŠKA“ 1991. i 1992. g., “BRINJE“ 1991. i 1992. g., “OTOČAC“ 1992. g., “RAMA-PROZOR“, 1992. g., “TOMISLAVGRAD“ 1993. g., “KISELJAK“ 1993. i 1995. g. i „NOVA BILA“ 1995. g.

OPĆE BOLNICE: Metković 1992. g., Zadar 1993. g., Split 1994. g.

DOM ZDRAVLJA: Žepča, Županja, N. Gradiška i Vinkovci tijekom 1995. godine.

TIJEKOM VRO „OLUJA“ po jedna anesteziološka ekipa: 1. gbr Tigrovi“, Perušić, Otočac i Knin.

**1.15. POSTROJBE HOS-a IZ ISTRE**

1991. godine u Gospiću i Vinkovcima,

1992. godine Zadar i Južno bojište.

**VOJNA PROIZVODNJA**

**ORGANIZIRANA JE U PODUZEĆIMA I RADIONICAMA KOJE SU SVOJE KAPACITETE STAVILI NA RASPOLAGANJE MORH-u.**

Najznačajniji su „Uljanik“ Pula, “Obrada“ Rovinj, “Kamen“ Pazin, “Prvomajska“ Raša i privatna tokarska radionica Marčana.

**PROGNANICI I IZBJEGLICE:**

Zbrinjavanje prognanih i izbjeglih početak svibnja 1991. godine.

1. kolovoza 1991. godine registriranih 9.638 prognanika i izbjeglica.

U RH 22. studenog 1991. registrirano 536.000 prognanika i izbjeglica.

30. kolovoza 1991.godine ustrojen Ured za prognanike i izbjeglice RH.

U veljači 1992. godine Ured za prognanike i izbjeglice konstituirao tijela: savjet ureda, stručni kolegij i koordinacijski odbori.

**2. PREUZIMANJE VOJARNI I ODLAZAK NA LIČKO RATIŠTE**

**2.1. VOJARNE I POSTROJBE NA PODRUČJU ISTRE I PULE**

Na području Istre krajem devedesetih godina nalazilo se oko 150 vojarni i vojnih objekata i

to na području Pazina, Umaga i Pule. Većina objekata i vojarni nalazile su se na području

tadašnje općine Pula odnosno oko dvadeset vojarni i preko sto različitih vojnih objekata.

Pula je bila jedan od najvećih garnizona u bivšoj državi u kojoj su bile razmještene postrojbe sva tri vida

OS JNA (KoV, RM i RZ i PVO) s oko 6.000 - 8.000 ljudi i to:

2.1.1.5. VPS sa svojim postrojbama razmješten u vojarnama: Riva (zapovjedništvo), Umag i Pazin (OMB i 2. part. br.),

2.1.2. 657. MPB Stoja (zapovjedništvo) skladišta i jedinice u Valellungi, Fiželi, Smokvici i Zonki,

2.1.3. OAD u Barbarigi i Svetici

2.1.4. 4. part. br. čOSOJ, čABHO, teh. radionica i skladišta u Mlinu i Vladimir Gortanu,

2.1.5. 139. brmp i mddmp Monumenti i Katarina,

2.1.6.MNC u Karlo Rojcu i Muzilu,11

2.1.7.GMO i mič u Vargaroli,

2.1.8. 185. avio. puk i 258. vbs u vojarni i aerodromu objektima Valtura, Galižana, Budava, Marlera,

Monte Cope i

2.1.9. bv u vojarni Premantura.

2.1.10. Vojne ustanove, vojno ugostiteljska ustanova na Stoji, Garnizonska

ambulanta u vojarni Istarskih brigada, Vojna bolnica i Dom JNA.

Treba istaknuti da su se u skladištima nalazile tisuće tona streljiva (3 b/k), MES, pogonskog goriva i maziva.

Naoružanje štabova TO Istarskih općina nalazilo se u skladištima vojarni Fižela s oko dvadesetak tisuća

raznih vrsta naoružanja i 3 b/k streljiva za svaku vrstu naoružanja.

**2.2.PREUZIMANJE VOJARNI NAORUŽANJA I VOJNE OPREME ŠTO ISTARSKIH OPĆINA**

Prema sporazumu Vlade RH-a i JNA vojarne je preuzimala Komisija za prijem vojnih objekata Kriznog

štaba Pule (žuti mravi) i kasnije predavala postrojbama MUP-a i HV-a odnosno 119. brigadi na

čuvanje. Nakon toga vojarne su davane na upotrebu postrojbama HV-a (119. br, HRM, ZB i dr.). Neke od

vojarni HV nije nikada niti koristila i do danas su izvan upotrebe.

Većina vojarni preuzeta je tijekom studenog i prosinca mjeseca 1991. godine, osim vojarni u Umagu i Pazinu, koje su ranije preuzete, nakon odlaska JNA s tih prostora.

Vojarne su bile minirane, neke više, a neke manje.

Oko preuzimanja vojarni nije bilo većih problema osim oko preuzimanja vojarne i objekata ZB Pula, vojarne Muzil ( skladišta Fizela ) i Doma JNA u Puli.

ZB Pula napustili su pripadnici JNA 10. listopada 1991. godine.

Svi objekti u vojarni i van vojarne kao i pista bili su minirani. Toga dana počelo je razminiravanje piste i tom prilikom poginula su i četvorica pirotehničara i to dva pripadnika PU Istarske Vicalj Marjanović i Stevo Grbić i dva pripadnika 119. brigade Dušan Bulešić i Marijan Vinković. Rad na razminiranju je obustavljen i nastavljen tek početkom prosinca mjeseca.

U međuvremenu, odnosno 13. studenog 1991. godine, Načelnik GSOS RH izdao je zapovijed o razminiranju ZB Pula. U zapovjedi je regulirano da pregled ZB izvrši inženjerijsko odjeljenje iz 1/33. inž. br. s zapovjednikom Antonom Antolićem iz Zagreba, a razminiranje ZB da izvrše snage iz Pule i to prema sljedećem:

grupa (4 člana) za razminiranje objekata iz sastava MUP-a, grupa za razminiranje zelenih i travnatih površina inž. satnija 119.br. na čelu s Jozom Nenadićem, načelnikom inženjerije 119. br., grupa za razminiranje piste na čelu s Ljubomirom Cerovcem i tenk za razminiranje (vozači Šefik Šabanović, Derigoj Hlumić i Damir Zelić) s zapovjednikom Radovanom Spasićem.

Dana 22. studenog 1991. godine umjesto Joze Nenadića za zapovjednika grupe za razminiranje travnatih i zelenih površina postavljen je zapovjednik inž. satnije por. Nebojša Šverko koji dalje nastavlja rad.

U vremenu od 13. - 29. studenog izvršena je popuna svih grupa s ljudstvom i opremom te izvršena obuka za razminiranje ZB. Za nositelja osiguranja objekata i vojarne ZB određena je 119. br. Od 21.prosinca bila je to jedna satnija iz 119. br iz Pule na čelu s zapovjednikom Cvjetkom Vretenarom kojega je 3. siječnja 1992. godine zamijenio Živko Butković. U međuvremenu osiguranje je davala postrojbe 3. satnije, 2. bojne 119. brigade iz Rovinja.

Razminiranje ZB nastavljeno je 30. studenog 1991. godine i završeno 8. ožujka 1992. godine. Ja ću iznijeti podatke o razminiranju objekata, travnatih i zelenih površina koje je razminirala inž. satnija 119. brigade čiji sam ja tada bio zapovjednik. O razminiranju drugih objekata i piste mogao bi više reći tadašnji zapovjednik ZB Pula brigadir Vladimir Šumanovac.

Inženjerijska satnija 119. brigade tijekom razminiranja ZB i njenih objekata na aerodromu Budavi, St. Peličeti, Loborici, Galižani, Marleri, Drvljaniku i ZM for Danijelu razminirala je:

4,5 miliona metara četvornih zelenih i travnatih površina,79 km putova, 61 km cjevovoda i kanalizacije,122 km elektro i telefonskih vodova, 6,5 km naftovoda, 665 metara industrijskog kolosijeka i tom prilikom izvadila oko 3000 raznih vrsta pp i pt mina.

Nažalost prilikom razminiranja ranjeno je pet pripadnika satnije i to: por. Dražen Makovac i vojnik Dario Švić (teže) te vojnici Damir Gumbas, Salih Mujić i Aldo Belušić (lakše). Pored ZB Pula inž. satnija 119. br. razminirala i ostale vojarne i objekte u Puli koji su bili potrebni HV-u, najprije Muzil, Vallelungu,

Monumente i Katarinu, a onda i druge.

Preuzimanje ostalih vojarni nastavljeno je krajem studenog mjeseca i to : Vojna bolnica, Vitomir Širola-Pajo,Vladimir Gortan, Svetica, Premanturska, Valmarin, Garnizonska ambulanta, streljana Valdabek.

Početkom prosinca, možda 4. prosinca 1991. godine održani su pregovori u domu Uljanika između predstavnika KŠ Pula i pripadnika JNA uz nazočnost predstavnika EZ-a u kojima sam i ja kao zapovjednik 119. br. sudjelovao.

Pregovori su bili vrlo teški i mučni uz vrijeđanja pojedinih pregovarača KŠ, novinara i predstavnika EZ-a od strane pripadnika JRM i praktično se nije ništa mogla dogovoriti.

Toga dana komisija za prijem vojnih objekata KŠ Pula preuzela je Dom JNA. Na zgradu doma postavljena je hrvatska zastava. Zapovjednik 5. VPS JRM kbb Rakić, saznavši za to, zaprijetio prekidom pregovora uz prijetnju bojnog djelovanja po vitalnim objektima u Puli ukoliko se ne skine hrvatska zastava s zgrade doma JNA jer je on predaju doma uvjetovao nepostavljanjem hrvatske zastave na zgradu doma. Pregovori su naprasno prekinuti jer u međuvremenu nije skinuta hrvatska zastava s doma JNA. Zahvaljujući predstavnicima lokalne vlasti KŠ, i zapovjednicima policije i HV nije došlo do bojnog djelovanja po Puli i razaranja iste jer je u daljnjim pregovorima s zapovjedništvom JRM na Visu i uredom Predsjednika RH to spriječeno.

Krajem studenog 1991. godine u vremenu od 27. - 30. održani su sastanci u SNO Pula i OZ Rijeka a u vezi priprema za preuzimanja objekta, skladišta i MTS koje će preuzeti KŠ SO Pula po odlasku JNA iz Pule odnosno preuzimanje naoružanja i ostale opreme štabova TO Istarskih općina koje se nalaze u skladištima Fizela u vojarni Muzil.

3. i 14. prosinca 1991. godine održan je sastanak u SNO Pula gdje su utvrđeni detalji oko realizacije sporazuma i predaje naoružanja i vojne opreme TO Istre. S obzirom da se iz sporazuma moglo zaključiti da će 13.korpus JNA napustiti Rijeku oko 7. prosinca a 5. VPS JRM Pulu negdje oko 15. prosinca 1991. godine. Odlučeno je da za preuzimanje naoružanja i opreme moramo biti spremani 15. prosinca. Za preuzimanje sredstava od OZ rijeka određena je 119. brigada u suradnji s SNO Pula i ŠTO Istarskih općina.

Dana 14. prosinca izvršen je raspored podjele naoružanja i opreme za potrebe postrojbi HV-a iz Istre. Utvrđeno je da je za preuzimanja naoružanja i opreme potrebno je oko 40 m/v od 5 tona i 40 ljudi za utovar i istovar.

Svaki ŠTO općine dužan je osigurati po 6 m/v od 5 tona i 40 ljudi za utovar i istovar. Sanitetsko osiguranje po jednu ekipu daju ŠTO Labin i Rovinj a ŠTO Pula dizalicu i viljuškar. Najprije sredstva preuzimaju ŠTO sjevernih općina Buje,Buzet i Pazin a tek kasnije ostali ŠTO. Iz sigurnosnih razloga preuzimanje mts treba početi što prije po napuštanju JNA kako bi izbjegli eventualno raketiranje skladišta zrakoplovima.

Tijekom noći 15./16. prosinca komisija KŠ Pule (žuti mravi) su preuzeli vojarnu Muzil i sve objekte i JNA je oko 02.00 sati 16. prosinca napustila Pulu i Istru. U 04.00 sata pripadnici 119. brigade SNO Pula, spec. pol. i ŠTO s m/v iz Buzeta, Buja i Pazina bili su ispred vojarne Muzil spremi za preuzimanje mts. Međutim, iz meni nepoznatih razloga nije nam dozvoljen ulazak u vojarnu od strane zapovjednika VPS sjeverni Jadran HRM Ante Budimira tako da nismo bili u mogućnosti preuzimati mts već smo predstavnike ŠTO s m/v vratili neobavljena posla kući. Tek nakon više intervencija GSOS RH preko OZ Rijeka i upućivanjem voda vojne policije iz Rijeke 20. prosinca nastavljeno je preuzimanje svih mts ŠTO istarskih općina. Preuzeto je sve naoružanje i oprema po redoslijedu preuzimanja. S preuzetim naoružanjem i opremom opremljene su postrojbe: 119. br ZNG,154. i 155. br. HV, VPS Sjeverni Jadran, pomorska i zrakoplovna baza Pula a višak naoružanja i vojne opreme predan je na raspolaganje OZ Rijeka odnosno MORH-u.

**3.1.PREUSTROJ 119. BRIGADE I ODLAZAK NA LIČKO RATIŠTE**

Krajem mjeseca studenog 1991. godine počele su pripreme oko preustroja 119. brigade. Brigada je do tog vremena popunjavana iz svih sedam istarskih općina i imala je u svom sastavu četiri bataljuna. U to vrijeme stigla je zapovijed MORH-a o formiranju 154. br. kojom je regulirano da se 119. brigada popunjava iz južne Istre odnosno iz Pule, Labina i Rovinja a 154. br. iz srednje i sjeverne Istre: Buja, Umaga, Buzeta,Poreča i Pazina . Od zapovjednika OZ Rijeka dobio sam zadaću da zajedno s njegovim savjetnikom za Istru admiralom Jozom Ercegom u suradnji s SNO Pazin pristupimo pripremama oko formiranja 154. br.

U tom kontekstu 22. studenog 1991. godine održali smo sastanak u SNO Pazin sa sekretarom obrane Željkom Kurelovićem radi postavljenja zapovjednika brigade i ustroja brigade.

Obavili smo razgovor s majorom Tošom Ivkov oko njegovog mogućeg postavljenja na dužnost zapovjednika brigade s obzirom na funkciju koju je obnašao u garnizonu Pazin. Isti je prihvatio da privremeno bude na toj dužnosti dok ne napravi ustroj brigade i dok ne bude određen novi zapovjednik. Privremenim rješenjem OZ Rijeka to je i potvrđeno.

Dana 26. studenog 1991. godine u zapovjedništvu 119. br. u kampu Kažela primio sam na razgovor puk. Ivana Mužinu i po zapovjedi OZ Rijeka ponudio mu mjesto zapovjednika 154. br. što je on i prihvatio. Nakon toga puk. Mužina postavljen je za zapovjednika 154. br. a za zamjenika Milorad Alić zapovjednik pazinskog bataljuna 119. br.

Od 26. - 29. studenog izvršio sam pripreme s puk. Mužinom oko predstojećih zadaća za formiranje brigade, opremljen je s vojnom opremom i osobnim naoružanjem i upućen u Pazin radi ustrojavanja 154. br.

Preustroj 119. br. izvršen je tako da se brigada popunjava iz Pule i to: zapovjedništvo, prištapske postrojbe, logistika, potpora i 1. bataljun, iz Rovinja 2.i iz Labina 3. bataljun. Krajem studenog mjeseca održani su sastanci u SNO Pula, Rovinj i Labin oko popune brigade po mob. razvoju i određena su mobilizacijska zborišta. Postavljeni su zapovjednici svih postrojbi a za zapovjednike bataljuna postavljeni su: 1. bataljuna Edi Svich, 2. bataljuna Dario Tomišić i 3. bataljuna Mauro Ukušić. Do polovine prosinca formirane su postrojbe i počele su pripreme za mobilizaciju i smotru.

Dvije satnije 1. bataljuna i mješovita MB baterija koje su ranije formirane za potrebe osiguranja od pripadnika JNA i razminiranja aerodroma bile su na obuci i stalnoj pripremi. Za jednu satniju i mješovitu MB bateriju imali smo naoružanje i opremu koji smo ranije dobili iz raznih izvora i iz preuzetih skladišta naoružanja u Delnicama (AP 120.PM 7,9 mm 4, mit. breda 3, PPŠ 6, MB 82 mm 8, MB 120 mm 5, PAT 20/3 4 i 20/1 2,OSA 1, zolja 4 S2M 2 i RB 7 kom. i određene količine streljiva raketa i mina. Ove postrojbe posebno su bile angažirane u vrijeme odlaska JNA iz Pule. Neposredne pripreme za upotrebu ovih postrojbi u suradnji s pripadnicima specijalne policije održane su 13. prosinca gdje je utvrđen način upotrebe, izvršeno izviđanje terena i određeni položaji zaposjedanje i VP za VG. Na sreću prilikom napuštanja Pule od strane JNA nije bilo potrebe za upotrebom istih.

Krajem studenog i tijekom prosinca mjeseca izvršena je mobilizacija i smotre pojedinih satnija i čitavih bataljuna.

U Rovinju 25. studenog mobilizirana je 3/2.pb odaziv je bio 97 %. Dio satnije u prosincu je upotrjebljen na osiguranju ZB Pula. 22. prosinca mobiliziran je 1. pulski, odaziv 93 %, a 27. prosinca 3. labinski bataljun odaziv 89 % . S prvim bataljunom izvršena je obuka i gađanje i isti je ostao u pripravnosti. S obzirom da je JNA napustila Pulu i Istru brigada je dobila zadaću da se izvrše pripreme pojedinih postrojbi za odlazak na Ličko ratište. U tom kontekstu održano je više sastanaka na razini zapovjedništva brigade s SNO Pula,

Rovinj i Labin oko mobilizacije i obuke postrojbi brigade.

Zapovjednici 119. brigade, HRM-a i ZB Pula 19. prosinca 1991. godine sudjelovali u radu Skupštine općine Pula gdje su vijećnike upoznali o dosadašnjem radu i predstojećim zadaćama svojih postrojbi te što traže od lokalne vlasti u cilju što bolje borbene spremnosti i upotrebe postrojbi. Tijekom druge polovine prosinca intenzivno se vršila obuka i priprema 1/119. br. za odlazak na Ličko ratište, bataljun je ostao na obuci i tijekom božićnih i novogodišnjih praznika.

Dana 31. prosinca u nadzoru je bila ekipa iz OZ Rijeka na čelu s NS puk. Enijom Maglicom. Održan je sastanak s zapovjedništvom brigade i zapovjednim kadrom 1.bataljuna.

Početkom siječnja 1992. godine počele su pripreme oko razmještaja 119. brigade a 10. siječnja počelo je uređenje vojarne Monumenti za smještaj postrojbi 119. brigade,13. siječnja zapovjedništvo brigade preselilo se iz kampa Kažele u zgradu zapovjedništva HRM na Rivi.

U tom vremenu održan je i sastanak zapovjednika OZ Rijeka sa zapovjednicima 119. i 154. brigade, sekretarima SNO općina i predstavnicima lokalne vlasti. Cilj sastanka bio je priprema i odlazak istarskih brigada na ličko ratište. Dijelovi 119. brigade moraju biti spremni za odlazak u Liku krajem siječnja mjeseca.

U vremenu od 20. - 22. siječnja 1992. godine izvršene su pripreme za izviđanje položaja u Lici, a 24. siječnja izvršeno izviđanje. Međutim toga dana u Puli došlo je do protesta skupine žena ispred kampa Valovine gdje su bili smješteni 2.i 3/1. bataljuna. Protest je organiziran u cilju sprečavanja odlaska brigade u Liku te sam se kao zapovjednik brigade morao vrati ranije s izviđanja radi smirivanja situacije.

Tim povodom 25. siječnja u zgradi SO Pula održan je sastanak KŠ u nazočnosti predstavnika MORH, zapovjednika OZ Rijeka, 119.brigade, PU i načelnika SZUP sa ciljem rješavanja novonastale situacije. U tom kontekstu 26. siječnja održan je sastanak međustranačkog vijeća u Puli. Poduzete su mjere radi smirivanja građana i nakon toga nije bilo posebnih problema oko odlaska u Liku.

30. siječnja dijelovi 119. brigade,1. bojna, pristožerne postrojbe (izvidnici, veza, inžinjerija) i logistika

Upućeni su na Ličko ratište. Dana 31. siječnja prilikom preuzimanja položaja od 111.brigade upadom u neprijateljsku zasjedu smrtno je stradao vojnik Tomislav Brstilo a više vojnika je ranjeno. Tijekom prve polovine godine na položajima u lici smjenjivali su se nakon 1. 2. 3.bataljun na položajima u Drenovom Klancu, Sincu i Ramljanima. Dana 20. travnja 1992. godine pripadnici MB baterije na VP u rejonu Ramljana ušli su u minsko polje i tom prilikom smrtno je stradao por. Nenad Kalčić a nekoliko vojnika je ranjeno.

Dana 18. lipnja 1992. godine MORH izdalo je zapovijed o ukidanju i demobilizaciji određenih postrojbi. Krajem lipnja mjeseca točnije 26. i 29. održani su sastanci u OZ Rijeka uz nazočnost predstavnika MORH, zapovjednika postrojbi OZ Rijeka i sekretara za NO Istre Like i Rijeke. Demobilizacija će se odvijati u tri faze:

- I faza do 10.07.ukida se 155. a demobilizira 111.(osim TG), 119.i 128.br.

- II faza do 20.07. demobilizira se 154.br i 2/128.br.i

- III faza do 31.07.druge postrojbe

Ovdje treba istaći da je jedna dobrovoljačka satnija 119.brigade sudjelovala u obrani Stonskog bojišta krajem studenog i početkom prosinca mjeseca 1991. godine. Jedan vod 119. brigade sudjelovao je na slavonskom bojištu u sklopu TG-111., tada je smrtno stradao vojnik Bajro Draginović. Tijekom Domovinskog rata kroz brigadu prošlo je oko 6.500 građana Istre. Poginulo je 7 a ranjeno oko 80 pripadnika brigade.

Za uspješno izvršene zadaće tijekom Domovinskog rata zahvaljujemo se svim institucijama lokalne i regionalne vlasti posebno gradovima Labinu, Puli i Rovinju, te svim fizičkim i pravnim osobama kao i svim medijima koji su na bilo koji način pomagali brigadu logistički,moralno ili na neki drugi način.

 U PULI 26. siječnja 2016.godine.

 brigadir u mirovini

Marijan Mužinić